Sukladno Prilogu III. Postupci nabave za osobe koje nisu obveznici Zakona o javnoj nabavi, koji je sastavni dio Ugovora o dodjeli bespovratnih sredstava Kodni broj: UP.02.1.1.05.0197 iz Poziva na dostavu projektnih prijedloga „ZAŽELI- Program zapošljavanja žena“ (Broj poziva: UP.02.1.1.05) Kućna pomoć (u daljnjem tekstu: Naručitelj) dana 9.10.2018. godine objavljuje:

**OBAVIJEST O NABAVI**

**1. PODACI O NARUČITELJU**

Naziv i sjedište: Kućna pomoć, Markušbrijeg 130B, 49253 Lobor  
OIB: 94136080501  
Broj telefona: +385 49 430 469  
Kontakt osoba: Damir Hubak, predsjednik udruge  
Broj mobitela: +385 311 2222  
Adresa elektroničke pošte: kucnapomoc@kucnapomoc.hr  
Web stranica: [www.kucnapomoc.hr](http://www.kucnapomoc.hr)

**2. EVIDENCIJSKI BROJ NABAVE**

01-2018

**3. VRSTA POSTUPKA NABAVE**

Vrsta postupka nabave je postupak iz točke 5.4. (Javno nadmetanje), Priloga III. Ugovora o dodjeli bespovratnih sredstava Kodni broj: UP.02.1.1.05.0197, Postupci nabave za osobe koje nisu obveznici Zakona o javnoj nabavi.

**4. PREDMET NABAVE**

Predmet nabave su kućanske i osobne higijenske potrepštine za krajnje korisnike. Predmet nabave nije podijeljen u grupe. Količina predmeta nabave definirana je Prilogom II – Troškovnik. Količine se moraju ponuditi sukladno traženom. Detaljne tehničke specifikacije predmeta nabave sadržane su u istom prilogu Dokumentacije za nadmetanje.

**5. DOKUMENTACIJA ZA NADMETANJE**

Obavijest o nabavi kao i cjelokupna Dokumentacija za nadmetanje je dostupna za besplatno preuzimanje na mrežnoj stranici [www.strukturnifondovi.hr](www.strukturnifondovi.hr%20) i na web stranici Udruge [www.kucnapomoc.hr](www.kucnapomoc.hr%20) .

**6. ROK ZA DOSTAVU PONUDA**

Rok za dostavu ponuda je 24.10.2018. prema srednjeeuropskom vremenu. Smatrat će se da su pravovremeno dostavljene one ponude koje do navedenog roka budu zaprimljene od strane Naručitelja. Adresa na koju se dostavljaju ponude je: Kućna pomoć, Markušbrijeg 130B, 49253 Lobor, a sukladno uputama iz dokumentacije za nadmetanje.

**7. JEZIK**

Ponuda mora biti izrađena na hrvatskom jeziku i latiničnom pismu. Ukoliko je ponuditelj registriran izvan Republike Hrvatske, ili je dokument na stranom jeziku, uz prilaganje dokumenata na stranom jeziku, ponuditelj je dužan uz svaki dokument priložiti i ovjereni prijevod na hrvatski jezik.

**8. UPIT ZA POJAŠNJENJEM I DOSTAVOM DODATNIH INFORMACIJA**

Za vrijeme trajanja roka za dostavu ponuda gospodarski subjekti mogu postavljati pitanja i zahtijevati pojašnjenja vezana za dokumentaciju za nadmetanje. Sva pitanja koja gospodarski subjekt želi postaviti Naručitelju, a proizlaze iz eventualnih nejasnoća u sadržaju dokumentacije za nadmetanje, kao i svaka druga komunikacija između Naručitelja i gospodarskih subjekata mora biti isključivo u pisanom obliku putem elektroničke pošte. Naručitelj se obvezuje odgovoriti na zahtjeve za pojašnjenjem i dodatnim informacijama vezanima uz dokumentaciju za nadmetanje isključivo ako su zahtjevi pravovremeni te dostavljeni putem elektroničke pošte na adresu kontakt osobe kucnapomoc@kucnapomoc.hr ili lidija.jurinic@kucnapomoc.hr s naznakom evidencijskog broja nabave. Zahtjev se smatra pravovremenim ako je zaprimljen najkasnije sedam (7) dana prije roka za dostavu ponuda.